तूं आपूं गै ते सुनाया हा जे मीम साहब ने अपने आपा गो तेरी धीऽ आखेया हा। फी ओदी सेवा करने दी मजूरी कनेई? भला धियें कोला बी कोई मजूरी लैन्दा ऐ। बापू, सेवादारियें दे मैह्नताने लैन्दे गै सारी उमर बीती गेई ऐ। समझी लै इक बारी मुख्त कम्म कीता। जिनें हत्थें कुसै गी देना सिक्खे दा गै नईं हा उनें हत्थें, बिना पुच्छे गै सब किश लटाई उड़ेया.... मन लौका नईं कर बापू ! सगुआं खुश हो, हस्सा, जे पैह्ली बारी जिन्दगिया च तूं कुसैगी किश दित्ता ऐ ते उसने अंगीकार करी लैता ऐ। मन लौका नईं कर बापू, खुश हो...।"